CELEX: 62016TN0834
Language: hr
Date: 2016-11-29 00:00:00
Title: Predmet T-834/16: Tužba podnesena 29. studenoga 2016. – QC protiv Europskog vijeća

6.2.2017   
            
            
               HR
            
            
               Službeni list Europske unije
            
            
               C 38/36
            
         Tužba podnesena 29. studenoga 2016. – QC protiv Europskog vijeća
   (Predmet T-834/16)
   (2017/C 038/49)
   Jezik postupka: grčki
   
      Stranke
   
   
      Tužitelj: QC (Lezbos, Grčka) (zastupnik: Ch. Ladis, odvjetnik)
   
      Tuženik: Europsko vijeće
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               utvrdi ništetnost „Izjave EU-a i Turske” od 18. ožujka 2016., objavljene istoga dana u priopćenju za medije br. 144/16;
            
         
               —
            
            
               utvrdi da su svi njezini učinci ništetni;
            
         
               —
            
            
               odluči u ubrzanom postupku;
            
         
               —
            
            
               odredi trenutačnu odgodu primjene sporazuma.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe sedam tužbenih razloga.
   
               1.
            
            
               Prvi tužbeni razlog koji se temelji na tvrdnji da je prilikom sklapanja sporazuma počinjena povreda postupovnog i materijalnog prava te zloupotreba ovlasti.
            
         
               2.
            
            
               Drugi tužbeni razlog koji se temelji na relevantnim i pouzdanim izvješćima Amnesty International-a koji potvrđuju navedenu povredu i humanitarnu krizu uzrokovanu Sporazumom.
               
                           —
                        
                        
                           Primjena sporazuma, koji tužitelj smatra pravim međunarodnim ugovorom, dovela je do automatske neprimjene sustava azila i izravne povrede Ženevske konvencije.
                        
                     
         
               3.
            
            
               Treći tužbeni razlog koji se temelji na obavijesti zastupnika Europskog parlamenta koji čine Konfederalni klub zastupnika Ujedinjene europske ljevice.
               
                           —
                        
                        
                           Sporazumom je počinjena i dalje se čini „teška i trajna povreda” vrijednosti EU-a.
                        
                     
         
               4.
            
            
               Četvrti tužbeni razlog koji se temelji na sudskoj praksi Europskog suda za ljudska prava.
               
                           —
                        
                        
                           Tužbom se nadalje oslanja na međunarodno priznatu činjenicu da Turska nije „sigurna država”, s obzirom na praksu mučenja i višestruke osude za povredu ljudskih prava.
                        
                     
         
               5.
            
            
               Peti tužbeni razlog koji se temelji na UFEU-u.
               
                           —
                        
                        
                           U tužbi se navodi da se izjavom, koja se neodgovarajuće tako naziva, očito povrjeđuje Glava V. petog dijela UFEU-a koja se odnosi na „međunarodne sporazume”.
                        
                     
         
               6.
            
            
               Šesti tužbeni razlog koji se temelji na Povelji Europske unije o temeljnim pravima.
               
                           —
                        
                        
                           Sporazumom se povrjeđuje i međunarodno pravo ljudskih prava, uključujući odredbe Povelje Europske unije o temeljnim pravima: od ljudskog dostojanstva do izričite zabrane „masovnih vraćanja”. U tužbi se osobito navodi da je počinjena nesvjesna povreda ili svjesni propust primjene direktiva, izričito navedenih, koje zahtijevaju odgovarajući odgovor EU-a na masovni priljev ljudi na njegove granice, osobito kad su ti ljudi ranjivi, kao i direktiva kojima se uređuje postupak osiguranja međunarodne zaštite i prava azila.
                        
                     
         
               7.
            
            
               Sedmi tužbeni razlog koji se temelji na dokumentaciji profesionalnih organizacija i drugih vjerodostojnih tijela.
               
                           —
                        
                        
                           U tužbi se, među ostalim, ističe da je EU spornim sporazumom uzrokovala, kako u Grčkoj, tako i u Turskoj, masovni priljev ljudi koji preživljavaju u ponižavajućim uvjetima te su im uskraćena sva prava, pri čemu su isti možda bili i žrtve zlostavljanja od strane policije.
                        
                     
                           —
                        
                        
                           Naposljetku, tužba se temelji na tvrdnji da je EU, suočena s humanitarnom i socijalnom katastrofom, očito povrijedila svoje obveze koje proizlaze iz prava Unije i međunarodnog prava.